ครม.เห็นชอบหลักการขยายกลุ่มเป้าหมายผู้ได้รับสิทธิมาตรการชดเชยรายได้ จากผลผลกระทบโรคโควิด-19 จากเดิม 9 ล้านคน เป็น 14 ล้านคน
ครม.เห็นชอบหลักการขยายกลุ่มเป้าหมายผู้ได้รับสิทธิมาตรการชดเชยรายได้ จากผลผลกระทบโรคโควิด-19 จากเดิม 9 ล้านคน เป็น 14 ล้านคนนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า คณะรัฐมนตรีมีมติเห็นชอบในหลักการการขยายกลุ่มเป้าหมายผู้ได้รับสิทธิของมาตรการชดเชยรายได้แก่ลูกจ้างของสถานประกอบการที่ได้รับผลกระทบ หรือผู้ได้รับผลกระทบอื่นๆ ของการแพร่ระบาดของโรคโควิด-19 ให้ครอบคลุมทั่วถึง จากเดิม 9 ล้านคน เป็น 14 ล้านคน เนื่องจากพบว่าผู้ที่ได้รับผลกระทบมีมากกว่าที่ได้ประมาณการไว้ ได้รับร้องเรียนฐานข้อมูลอาชีพไม่ถูกต้องและสถานการณ์การแพร่ระบาด ยังคงส่งผลกระทบต่อประชาชนในวงกว้างและทุกพื้นที่ จึงจำเป็นต้องเร่งให้ความช่วยเหลือแก่ผู้ได้รับผลกระทบและบรรเทาผลกระทบที่อาจเกิดขึ้นต่อเศรษฐกิจไทยในอนาคตนอกจากนี้ ผู้ได้รับผลกระทบบางกลุ่ม ปรากฏอยู่ในฐานข้อมูลนักเรียน/นักศึกษา แต่เป็นนักเรียน/นักศึกษาไม่เต็มเวลา และประกอบอาชีพลูกจ้าง แรงงาน หรือประกอบอาชีพอิสระเป็นอาชีพหลัก จึงเห็นควรให้ผู้ได้รับผลกระทบกลุ่มนี้ได้รับสิทธิตามมาตรการฯ ดังกล่าวด้วยเช่นกัน